
                          MAFITT                                             
                           MAGYAR FILATÉLIAI TUDOMÁNYOS
                           TÁRSASÁG             
                                    A MAFITT tiszteleti elnökei: Dr. Makkai László, Surányi László, Dr. Láng István           

2009 őszi körlevél
Tisztelt Tagtársunk!

Lezajlottak a Magyar Filatéliai Tudományos Társaság őszi évfordulós programjai. Számos helyen jelentünk meg kiállításainkkal, ünnepi közgyűlésünk délutánján nyílt meg a Bélyegmúzeumban a „Rejtett ritkaságok” c. időszakos kiállítás (a Múzeummal közösen). A közgyűlésen négy új tagot is felvettünk, Csatlós Mariannt, Dobák Istvánt, Gelle Pétert, Kostyál Ferencet (lásd a mellékelt, ill. a honlapon is hozzáférhető közgyűlési jegyzőkönyvet). A módosított tagnévsort ezúttal nem postázzuk, az új tagok adatai a honlapon hozzáférhetők, ill. letölthetők lesznek).
Sajnálatunkra szomorú hírekkel kell folytatni körlevelünket, Berényi Péter elvesztése után újabb tagjainktól búcsúzunk: Dr. Bernáth Gábor és Ing. Herwig Rainer tagtársaink október hónapban távoztak közülünk, és nemrég érkezett a hír, hogy Emmerich Vámos (Vámos Imre), az Amerikai Magyar Filatéliai Egyesület oszlopos tagja is elhunyt. Dr. Bernáth Gábor temetése röviddel halála után megtörtént (október 8-án), nem tudtunk tőle ott búcsúzni. Elhunyt tagjaink méltatására hamarosan visszatérünk, honlapunkon az Arcképcsarnok-ra kattintva hamarosan az ő – nemcsak filatéliai – pályájukról és tevékenységükról is képet alkothatnak tisztelőik és az érdeklődők.   
A 2009-es jubileumi közgyűlést a Magyar Tudományos Akadémián tartottuk szeptember 18-án, pénteken délelőtt 10 órai kezdettel, ahol felelevenítettük az elmúlt húsz év jelentősebb történéseit. Délután került sor a Bélyegmúzeummal közösen rendezett ritkaság-kiállítás megnyitására, ahol számos eddig nem látott ritkaság várta a látogatókat. Előtte lehetőség nyílt a Magyar Nemzeti Bank látogatótermében kiállított 17 tabló („Bélyeg és pénz”), illetve a Szabó Ervin Könyvtárban Angyal Erzsébet fáradságos munkájával összeállított, számos budapesti és filatéliai különlegességeket (pl. bélyegterveket, próbanyomatokat) tartalmazó „Budapest bélyegeken” kiállítások megtekintésére. A bélyegmúzeumi megnyitó után, amelyet Csáki György, Nikodém Gabriella és Visnyovszki Gábor tartottak, a Hotel Unióban adunk fogadást tagjainknak és vendégeinknek. 

Szombaton délelőtt a Szépművészeti Múzeumban („Művészet és bélyeg”), ill. a Budapesti Történeti Múzeumban („Bélyegbe zárt történelem”) találkoztunk az ott kiállított tablók megtekintése céljából (a kiállítás 12-én nyitott, Ráday Mihály közreműködésével). Délután vacsorás hajókirándulás volt a Dunán, ahol a csodálatos idő okán a második emlékvetítésre már nem is maradt idő (a képeket a honlapra is hamarosan feltesszük). Kiállítás nyílt az Örökségvédelmi Hivatalban (Építészet és filatélia), a Sportmúzeumban és a Hadtörténeti Múzeumban is, egyidejűleg.
Vasárnap 10 órától a Postamúzeum auditóriumában hallgathattuk meg Bill Hedley elnök beszámolóját az Angliai Magyar Filatéliai Társaság vetített képes történetéről, majd Marcel de Jong előadása következett a hollandiai „Keleteurópai Filatélia” munkaközösség tevékenységéről, amelynek keretén belül az előadó saját gyűjteményének magyar különlegességeit is bemutatva gazdagította ismereteinket. Őt Karl Endrődi követte a németországi ARGE Ungarn történetének rövid összefoglalójával, majd Kissimon Mihály a Szlovák Filatéliai Akadémiáról beszélt. Ezzel a jubileumi program lezárult.

A Mafitt a 20. évfordulójára emlékív-garnitúrát adott ki, amely a magyar filatélia négy egyéb évfordulójához kapcsolódva állít emléket az 1989-es eseménynek. Az emlékívek példányszáma viszonylag kicsi, az alap-blokk (amelyen minden filatéliai témájú kép színes) 800 példányban, a négy változat (egy-egy évfordulós kép színes, a többi fekete-fehér) 400 példányban, míg az ajándék változat (a MAFITT emblémában feltüntetve, ill. összegjelzés nélkül) 350 példányban került forgalomba (a My Stamp utóda, a DT Stúdió közremúködésével). Az árusításra kerülő 2400 db emlékív eladási ára egyenként 800 Ft, amiből persze lejön a terjesztők jutaléka, ill. az esetleges kedvezmények. A MAFITT tagjai az emlékíveket szintén kedvezményesen, 4000 Ft helyett 2000 Ft-ért vásárolhatták (vásárolhatják) meg, továbbá minden MAFITT-tag ajándékba kap(ott) két-két emlékívet, hogy ezáltal – mivel az ajándékblokkot nem árusítjuk pénzért – ez a variáns is gyűjtői körforgásba jusson. A blokkok képét körlevelünkben is bemutatjuk. 
                   AZ ALAPVÁLTOZAT                                      AZ AJÁNDÉK VÁLTOZAT

                                       A NÉGY SZÍNES–FEKETE-FEHÉR VARIÁNS

A MAFITT kiállítási tablóira árverést hirdettünk meg a NÉPSZABADSÁG mellékletében, az alábbi szöveggel (egyidejűleg az újságban október 30-án megjelent egy riport is „Az enyves hátú királynő” címmel):

[image: image5.jpg]Bélyega Nemzeti Galéridban
Az enyves héti kirilyné

Tegalinh iedz éve Trlecis & postabélyes,
amelyre a elialild bricek mil elceszik
Viktoria dedlyn képés, Niunk 185bay
re idss unak magnsporda 3 gylités,
‘most azonban t6bb budapesti mizeus
ban is megmutatidk a ilatelistik, mityen |
Kincsekkel babsilnak 6rilon it A tablo-
Yat késobb elirverezik (elhivds a Mu-
‘gazin 29.olduln). . olal

ke e R LR



[image: image6.jpg]A Mogyw Florslci Tudomanyos Krsaré
T s it e
[

o Tt 3o s,
Mgy e M o )
B ey e
i o i 1,y b
o e oy
e b




[image: image7.jpg]AT 151 B 467 60 o
5 o v . s, g o 1.
stk Bt i 200 s 2
i e et e vt
o e e
e s o
Todna166 21401668 00000000)





[image: image8.jpg]| Az enyves ham k:rélynls





A tablókra tehát december 2-ig lehet licitálni, bárkinek, egyben és egyenként is, az induló ár 5000 Ft. Lehetséges, hogy a licitálási lehetőséget egy hónappal – vagy közel egy hónappal – meg fogjuk hosszabbítani.

A Szépművészeti Múzeumban nem maradhattunk sokáig, ott csak szept. 15-től 27-ig kaptunk lehetőséget a MAFITT tablóinak bemutatására. A tablókat november elején átköltöztettük a Magyar Nemzeti Galériába, ahol nov. 5-től látható a tárolókkal kibővített „Művészet és filatélia” kiállítás. Így most a Palotába koncentrálódik a Mafitt 64 tablója, amelyek legalább az év végéig mindenképpen megtekinthetők lesznek.
A kiállítások nyitva tartása:
Budapesti Történeti Múzeum: 10-16 óráig (kedd szünnap) – az épülettömb végén

Magyar Nemzeti Galéria:        10-18 óráig (hétfő szünnap) – az épülettömb bal oldalán

Belépődíj van, de ifjúsági és nyugdíjas kedvezményekkel.

A Magyar Nemzeti Bank látogatóközpontja csak hétköznap van nyitva 9 és 3 óra között, annak, aki még nem járt itt, mindenképpen érdemes körülnézni az elegáns és sokoldalú kiállítóteremben.

Ugyanez vonatkozik a két múzeumre, ahová szinte egy egész, de legalább egy fél napos programot érdemes tervezni, mert számos érdekes időszaki kiállítás látható bennük az állandó kiállítási részek mellett.

A Lovász András életművének, legalábbis fő részének nevezhető könyv, 

A színesszámú krajcáros bélyegek és metszetjavításaik
változatlanul kapható, Mafitt tagok részére kedvezményesen (a külföldiek térítés nélkül, a hazaiak 3000 Ft-ért kaphatják meg). A könyv egyébként 6000 Ft-ba kerül. A DVD-mellékleten sokezer nagy felbontású kép segít megismerni ezeknek a csodálatos bélyegeknek a világát.
A MAFITT karácsony előtt kedvezményes ajánlati csomagokkal szándékozik előrukkolni, amelyben korábbi emlékívek, plakettek, a Lovász-könyv, továbbá az aktuális emlékívek igen kedvezményesen lesznek megvásárolhatók együtt.
Az idén 25 éves ARGE Ungarn tiszteletére a MAFITT összeállítást készít a honlapjára, akinek ehhez érdemi javaslata vagy anyaga van, az szíveskedjék keresni Visnyovszki Gábort.

Jelölőbizottság
A rotációs elv és más egyéb okok miatt is a jelenlegi elnök és titkár eldöntötték, hogy 2010-ben lemondanak, így célszerűen jövőre teljes tisztújítást javasol az elnökség. A jelöltállítást hamarosan meg kell kezdeni, az elnökség megteszi a szükséges lépéseket, de kérjük valamennyi tagunkat, hogy ezzel kapcsolatban javaslatait, észrevételeit, vállalásait minél előbb hozza tudomásunkra, ill. nyilvánosságra.

Kapcsolattartás 
Fontos feladat a tagsággal való kapcsolattartásban az elektronikus formákra való építés, ennek első lépéseit megkíséreljük még a választások előtt megtenni.

Székfoglalók
Jelentős a lemaradás ezen a téren, bár Révész Péter és Tóth Balázs révén valamelyest javul majd a helyzet a közeljövőben. „Az elsőnyomású ragyás 2 krajcáros története” címmel Tóth Balázs november 26-án, a Mabéosz Postatörténeti Szakosztályával szervezett közös ülésen tartja meg székfoglalóját, amelyre külön meghívót nem küldünk, de reméljük, minél többen részt tudnak majd venni rajta a Mabéosz székház 101-es termében, délután 3 órakor.
Révész Péter előadásáról meghívóban tájékoztatjuk majd tagjainkat.

Mindenkinek recessziómentes, boldog karácsonyi ünnepeket és sikeres új esztendőt kíván

                                                                                                       A MAFITT ELNÖKSÉGE 









